Diari Oficial de la Generalitat Valenciana


Sumari del DOGV 164, del 25-05-1984 (1984/802929)

DECRET 56/1984, de 21 de maig, del Consell de la Generalitat Valenciana, sobre personal contractat en règim de Dret Administratiu .
-----------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1984/05/21/56/dof/vci/html**

### Dades del document

Número de DOGV
:   164

Data del DOGV
:   25-05-1984

Secció del DOGV
:   AUTORITATS I PERSONAL

Número del document
:   1984/802929


Data del document
:   21-05-1984

Organisme emissor


Tipus de document
:   Decret

Anàlisi jurídica

Decret 56/1984, de 21 de maig, del Consell de la Generalitat Valenciana, sobre personal contractat en règim de Dret Administratiu.  
El Decret 53/1984, del Consell de la Generalitat Valenciana, de 23 de maig, sobre personal contractat en règim de Dret Administratiu, nasqué en base a les exigències derivades de l'exercici de funcions pròpies no transferides i a la lentitud i insuficiència del procés de   
transferències de funcionaris públics a la Comunitat Autònoma Valenciana, cosa que generà la necessitat de contractar nou personal. Personal que fou contractat, en part, en règim de Dret Administratiu i sotmés per exprés mandat legal a les exigències de temporalitat establertes per la legislació de l'Estat.   
Atés que les perspectives d'institucionalització de la Funció Pública es presentaven més llunyanes que l'acabament dels contractes esmentats, mentre no s'operàs aquella calla conjugar ambdós interessos legítims en presència: el de l'Administració a seguir funcionant i el del personal contractat que fins aleshores havia col·laborat a una carta estabilitat en les funcions autonòmiques. Tot açò exigia una fórmula que permetés de garantir l'estabilitat sense hipotecar el futur de la Funció Pública, per la qual cosa els contractes contemplats pel Decret esmentat foren prorrogats com a màxim fins al 30 de maig de 1984.   
Des de la data en què entrà en vigor el Decret al·ludit 53/1983, de 23 de maig, fins al moment present s'ha anat avançant en l'elaboració d'una normativa que permetés regular la contractació de personal per part de la Generalitat Valenciana, sense pretendre substituir amb això la regulació legal de la Funció Pública de la Generalitat Valenciana, els treballs de la qual es troben en tràmit avançat. Bona prova de la normativa esmentada és el Decret 10/1984, de 23 de gener, del Consell de la Generalitat Valenciana, sobre provisió de llocs de treball de l'Administració de la Generalitat.   
Havent-hi, doncs, la mateixa necessitat a què el Decret 53/1983 al·ludia, de conjugar el legítim interés de l'Administració de la Comunitat Valenciana a seguir funcionant i el dels contractats administratius a tenir una certa estabilitat en les funcions, i atés que, en base d'aquest mateix Decret, la major part dels contractes que aquest empara finalitzen el 30 de maig d'aquest any, és en atenció d'aquests motius, a proposta de l'Honorable Sr. Conseller de la Presidència, i amb la deliberació prèvia del Consell en la reunió celebrada el dia 21 de maig de 1984,   
DECRETE:   
Article 1.r  
1. Aquest Decret serà d'aplicació als contractes administratius vigents a l'entrada en vigor d'aquest, subscrits pel Consell de la Generalitat Valenciana o per l'Ens Pre-autonòmic.   
2. En tot cas, s'hi entendran exclosos: a) els contractes administratius de campanya; b) els contractes administratius del personal transferit de l'Estat o de l'Administració Local; c) els contractes administratius que, a l'empar del Reial Decret 2969/1980, de 12 de desembre, per quedar deserts els concursos de trasllat convocats per a cobrir vacants transferides, s'hagen subscrit pel Consell de la Generalitat Valenciana.   
Article 2.n  
Els contractes en règim de Dret Administratiu de col·laboració temporal vigents queden prorrogats per aquest Decret, fins que siga regulada la Funció Pública de la Generalitat Valenciana i les formes d'accés en aquesta per Llei de les Corts Valencianes.   
Article 3.r  
El que disposa l'article anterior s'entén sense perjudici que en casos concrets puguen rescindir-se els contractes administratius amb anterioritat a la data d'entrada en vigor de la Llei de la Funció Pública de la Generalitat Valenciana, a proposta de la Conselleria corresponent en el supòsit d'ineficàcia del contractat en l'exercici de les funcions encomanades o per fer-se innecessària la col·laboració temporal en les tasques de la Conselleria.   
DISPOSICIO FINAL  
Aquest Decret entrarà en vigor l'endemà de la publicació en el Diari Oficial de la Generalitat Valenciana.   
València, a 21 de maig de 1984.   
El Conseller de la Presidència,  
RAFAEL BLASCO I CASTANY  
El President de la Generalitat,  
JOAN LERMA I BLASCO


Còpia Permalink ELI